

LATVIJAS REPUBLIKA

## **VAIŅODES NOVADA DOME**

Reģ.Nr.90000059071, Raiņa iela 23a, Vaiņode, Vaiņodes pag., Vaiņodes nov., LV-3435

 tālr.63464333, 63464954, fakss 63407924, e-pasts dome@vainode.lv

APSTIPRINĀTS:

Ar 2015.gada 19.novembra

Vaiņodes novada domes sēdes

Lēmumu (Protokols Nr.19, 2.p.)

**Vaiņodes novada pašvaldības Saistošie noteikumi Nr.7**

**Nekustamā īpašuma nodokļa piemērošana Vaiņodes novada administratīvā teritorijā**

 Izdoti saskaņā ar

Likumu „Par nekustamā īpašuma nodokli”

1.panta otrās daļas 91apakšpunktu,

5.panta trešo daļu

19.11.2015 Vaiņodes novada domes Nr. 19 sēdes, 2.p.

*Ar precizējumu, kas izdarīti ar 2015. gada 17. decembra Vaiņodes novada domes sēdes lēmumu, 15.p.*

1. Saistošie noteikumi nosaka vienotu nekustamā īpašuma nodokļa piemērošanu nekustamā īpašuma nodokļa maksātājiem Vaiņodes novada administratīvajā teritorijā

2. Vaiņodes novada pašvaldības administratīvajā teritorijā neapliek ar nekustamā īpašuma nodokli dzīvojamo māju palīgēkas, ja platība pārsniedz 25 m2, izņemot garāžas.

3. Piešķir atvieglojumus:

3.1. 50% apmērā no nekustamā īpašuma nodokļa summas, bet ne vairāk kā EUR 426,86 par personu, personām, kam pašām vai to laulātajiem, aizbildnībā vai audžuģimenē ir kopā trīs vai vairāk bērni likumā “Par nekustamā īpašuma nodokli”, 5. panta 1.2 daļā noteiktā vecumā un no 18 līdz 24 gadiem, kas turpina mācību procesu. Minētais attiecas arī uz personu, kas no 18 līdz 24 gadiem turpina mācību procesu un tās īpašumā vai valdījumā ir nekustamais īpašums.”

3.2. Vaiņodes novada administratīvajā teritorijā reģistrētām juridiskām personām, kuras savu darbību uzsākušas iepriekšējā taksācijas gadā, izveidojot ne mazāk kā 3 darba vietas, var saņemt nekustamā īpašuma nodokļa atvieglojumus 90% apmērā no nodokļa summas par ēkām skat.9.p.. Nodokļa atvieglojumus var piemērot trīs gadus pēc kārtas, ja šīs darba vietas tiek saglabātas, katru gadu iesniedzot iesniegumu un noteikumos norādītos dokumentus.

3.3. Vaiņodes novada administratīvajā teritorijā reģistrēta juridiska persona vai tās struktūrvienība, kura veic uzņēmējdarbību var saņemt nekustamā īpašuma nodokļus atvieglojumus 50 % apmērā par ēkām skat.10.p., kurās notiek saimnieciskā darbība, pie noteikuma, ka uz taksācijas gada 1.janvāri izpildās šādi nosacījumi:

3.3.1. saglabāta uzņēmējdarbība un saglabātas darba vietas virs 70% taksācijas gada sākumā salīdzinot ar iepriekšējā taksācijas gada sākumu;

3.3.2. investēti uzņēmuma pamatlīdzekļos iepriekšējā taksācijas gadā ne mazāk kā 3000,00 euro mikro un maziem uzņēmumiem;

3.3.3. investēti uzņēmuma pamatlīdzekļos iepriekšējā taksācijas gadā ne mazāk kā 20 000,00 euro vidējiem un lieliem uzņēmumiem.

 3.4. Fiziskai vai juridiskai personai – nekustamā īpašuma īpašniekam vai nomniekam (lietotājam) par zemi, kas tiek izmantota publiskā lietošanā, kā atpūtas zaļā zona, 50% apmērā no nodokļa summas.

4. Lai saņemtu Nekustamā īpašuma nodokļa atvieglojumus kārtējam taksācijas periodam, dokumenti, skat. 7.-9.p., jāiesniedz no taksācijas gada 1.janvāra līdz 30.jūnijam.

5. Nekustamā īpašuma nodokļa atvieglojumus saņemt ir tiesīgas personas, kurām nav parādu pret Vaiņodes novada pašvaldību uz taksācijas gada 1.janvāri.

6. Ja personai ir tiesības saņemt atvieglojumus uz vairāku šo saistošo noteikumu nosacījumu pamata, tiek piešķirts atvieglojums atbilstoši vienam, personai vislabvēlīgākajam nosacījumam.

1. Fiziskām personām, kurām saskaņā ar šo saistošo noteikumu 3.1. apakšpunkta nosacījumiem ir tiesības uz nekustamā īpašuma nodokļa atvieglojumiem, jāiesniedz pašvaldībā
	1. iesniegums par nekustamā īpašuma nodokļa atvieglojumu;
	2. izglītības iestādes izziņa, kurā bērns turpina izglītoties.
2. Juridiskām personām, kurām saskaņā ar šo saistošo noteikumu 3.2. apakšpunkta nosacījumiem ir

tiesības uz nekustamā īpašuma nodokļa atvieglojumiem, jāiesniedz pašvaldībā:

8.1. iesniegums par nekustamā īpašuma nodokļa atvieglojumu;

8.2. Valsts ieņēmumu dienesta izziņa par nodarbināto skaitu.

9. Juridiskām personām, kurām saskaņā ar šo saistošo noteikumu 3.3. apakšpunkta nosacījumiem ir tiesības uz nekustamāīpašuma nodokļa atvieglojumiem, jāiesniedz pašvaldībā:

9.1. iesniegums par nekustamā īpašuma nodokļa atvieglojumu;

9.2. Valsts ieņēmuma dienesta izziņa par nodarbināto skaitu uz taksācijas gada sākumu un iepriekšējā gada sākumu

9.3. uzņēmuma vadītāja apstiprināta izziņa par ieguldīto investīciju apjomu pamatlīdzekļos.

9.4. dokumentu kopijas, kas apstiprina līdzekļu investēšanu uzņēmējdarbībā

10. Saistošie noteikumi stājas spēkā likuma “Par pašvaldībām” 45. pantā noteiktā kārtībā.

Vaiņodes novada domes priekšsēdētājs V.Jansons